Návrh rozhodnutie Rady o stanovisku Spoločenstva v rámci rady Medzinárodnej študijnej skupiny pre jutu v súvislosti s predĺžením Dohody o založení súpisu podkladov Medzinárodnej skupiny pre jutu z roku 2001 /* KOM/2009/0460 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 8.9.2009 KOM(2009) 460 v konečnom znení Návrh ROZHODNUTIE RADY o stanovisku Spoločenstva v rámci rady Medzinárodnej študijnej skupiny pre jutu v súvislosti s predĺžením Dohody o založení súpisu podkladov Medzinárodnej skupiny pre jutu z roku 2001 DÔVODOVÁ SPRÁVA Dohoda o založení súpisu podkladov Medzinárodnej skupiny pre jutu z roku 2001 bola prijatá Európskym spoločenstvom rozhodnutím Rady 2002/312/ES z 15. apríla 2002. Dohoda vstúpila do platnosti 27. apríla 2002 na obdobie ôsmich rokov a jej platnosť sa skončí 26. apríla 2010, pokiaľ sa nepredĺži. Na zasadnutí rady Medzinárodnej študijnej skupiny pre jutu, ktoré sa konalo v Dhake 5. a 6. apríla 2009, členovia v súlade s pravidlom 25 písm. b) jednomyseľne dosiahli predbežnú dohodu o predĺžení funkčného obdobia Medzinárodnej študijnej skupiny pre jutu na počiatočné obdobie dvoch rokov. Táto dohoda však podlieha formálnemu schváleniu ich vnútroštátnymi orgánmi. Toto predĺženie poskytne členom dostatok času na to, aby mohli vyhodnotiť fungovanie skupiny a prípadne rozhodnúť, či bude potrebné rokovať o následnej dohode po využití ďalšieho predĺženia o dva roky. Účasť Európskeho spoločenstva na dohode je v súlade s jeho výlučnými právomocami. Navrhované rozhodnutie v žiadnom prípade nemení príspevok Európskeho spoločenstva do správneho rozpočtu Medzinárodnej študijnej skupiny pre jutu, ktorý je naďalej splatný za každý rozpočtový rok. Cieľom tohto návrhu je poveriť Európske spoločenstvo, aby hlasovalo v prospech predĺženia platnosti dohody. Vzhľadom na uvedené skutočnosti Komisia žiada Radu, aby prijala priložené rozhodnutie. Návrh ROZHODNUTIE RADY o stanovisku Spoločenstva v rámci rady Medzinárodnej študijnej skupiny pre jutu v súvislosti s predĺžením Dohody o založení súpisu podkladov Medzinárodnej skupiny pre jutu z roku 2001 RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v spojení s druhým pododsekom článku 300 ods. 2, so zreteľom na návrh Komisie[1], keďže: (1) Dohoda o založení súpisu podkladov Medzinárodnej skupiny pre jutu z roku 2001 bola podpísaná a uzavretá v mene Európskeho spoločenstva 15. apríla 2002 rozhodnutím Rady 2002/312/ES[2]. (2) Podľa pravidla 25 písm. a) a b) sa platnosť Dohody o založení súpisu podkladov z roku 2001 skončí 26. apríla 2010, pokiaľ sa rozhodnutím rady Medzinárodnej študijnej skupiny pre jutu jej platnosť nepredĺži o jedno alebo dve obdobia, ktoré spolu nepresiahnu štyri roky. (3) Predĺženie platnosti tejto dohody je v záujme Európskeho spoločenstva. (4) Malo by sa rozhodnúť o stanovisku Európskeho spoločenstva v rade Medzinárodnej študijnej skupiny pre jutu, ROZHODLA TAKTO: Jediný článok Stanovisko Európskeho spoločenstva v rámci Medzinárodnej študijnej skupiny pre jutu je hlasovať v prospech predĺženia platnosti Dohody o založení súpisu podkladov Medzinárodnej študijnej skupiny pre jutu z roku 2001 o jedno alebo dve obdobia, ktoré spolu nepresiahnu štyri roky, a oznámiť toto predĺženie platnosti Generálnemu tajomníkovi Organizácie spojených národov. V Bruseli Za Radu predseda [1] Ú. v. EÚ C [2] Ú. v. ES L 112, 27.4.2002, s. 34.